MATE

SZENT ISTVÁN CAMPUS

FŐÉPÜLET ELŐTTI DÍSZTÉR TÁJÉPÍTÉSZETI KONCEPCIÓTERVE

# HALLGATÓI ÖTLETPÁLYÁZAT

2021. JÚNIUS-JÚLIUS

1. **TÁJÉKOZTATÓ ADATOK**
	1. **A TERVPÁLYÁZAT KIÍRÓJA**

MATE – REKTOR

**1.2. A TERVPÁLYÁZAT TÁRSKIÍRÓJA**

MATE TÁJÉPÍTÉSZETI, TELEPÜLÉSTERVEZÉSI ÉS DÍSZKERTÉSZETI INTÉZET

**1.3. A TERVPÁLYÁZAT LEBONYOLÍTÓJA**

A kiíró és a társkiíró

**1.4. A TERVPÁLYÁZAT TÁRGYA**

MATE SZENT ISTVÁN CAMPUS - FŐÉPÜLET ELŐTTI DÍSZTÉR TÁJÉPÍTÉSZETI KONCEPCIÓTERVE

**1.5. A TERVPÁLYÁZAT CÉLJA**

A Magyar Agrár és Élettudományi Egyetem központi épülete (Szent István Campus) előtti dísztér megújítása, az Egyetem rangjához méltó reprezentatív és multifunkcionális előtér tájépítészeti koncepciótervének elkészítése.

A Bíráló Bizottság az ötletpályázatra érkező egyes javaslatokat egészben vagy részben kiválaszthatja, díjazhatja és továbbtervezésre javasolhatja.

**1.6.** **A TERVPÁLYÁZAT JELLEGE, FORMÁJA**

A tervpályázaton a MATE TÁJÉPÍTÉSZETI, TELEPÜLÉSTERVEZÉSI ÉS DÍSZKERTÉSZETI INTÉZETÉNEK aktív hallgatói jogviszonnyal rendelkező mesterszakos diákjai és PhD hallgatói indulhatnak egyénileg vagy maximum négy fős csoportokban.

1. A tervpályázati eljárás formája: HALLGATÓI ÖTLETPÁLYÁZAT
2. A tervpályázat lebonyolítása a jelen tervpályázati kiírás előírásai szerint történik.

**1.7. A TERVPÁLYÁZATI DOKUMENTÁCIÓ KIADÁSÁNAK MÓDJA**

A tervpályázati dokumentáció a MATE BUDAI CAMPUS honlapjáról tölthető le:

buda.uni-mate.hu/hu/hirek

**1.8. HELYSZÍNI SZEMLE**

A helyszín megtekintése egyénileg történik, a tervezési terület reggel 9.00 és délután 6 óra között szabadon bejárható (Gödöllő, Páter Károly u 1.).

**1.9. A PÁLYAMŰVEK BENYÚJTÁSA**

A pályaművek leadása jelen kiírás **4. pontjában** ismertetett formai előírások szerint történik.

A pályaművek benyújtásának határideje: 2021. július 9. déli 12.00. óra, helye a MATE TÁJÉPÍTÉSZETI, TELEPÜLÉSTERVEZÉSI ÉS DÍSZKERTÉSZETI INTÉZET Titkársága, 1118 Budapest, Villányi út 35-43, ’K’ épület, földszint, 10-es szoba

A késve benyújtott illetve a formai követelményeknek nem megfelelő pályaműveket a Bíráló Bizottság a pályázatból kizárja.

**1.10. A TERVPÁLYÁZAT LEBONYOLÍTÁSÁNAK IDŐTÁBLÁZATA**

Felhívás közzététele: 2021. június 15.

Kérdések benyújtásának határideje: 2021. június 21.

 (tajepiteszet@uni-mate.hu emilcímre)

Kérdésekre adott válaszok határideje: 2021. június 23.

Pályaművek benyújtásának határideje: 2021. július 9. déli 12.00. óra

Pályázat eredményének kihirdetése: 2021. július 15.

**1.11. A BÍRÁLÓ BIZOTTSÁG ÖSSZETÉTELE, MUNKÁJA**

A Bíráló Bizottság döntéseit többségi szavazással hozza, munkájáról a titkár jegyzőkönyvet vezet. A Bíráló Bizottság munkája nem nyilvános. A Bíráló Bizottság a pályázattal kapcsolatos összegző megállapításait zárójelentésben teszi közzé. A Bíráló Bizottság döntése végleges, a döntés ellen fellebbezni nem lehet.

A Bíráló Bizottság összetétele a későbbiekben kerül nyilvánosságra.

**1.12. A PÁLYAMŰVEK DÍJAZÁSA**

A sikeres pályaművek díjazására összesen bruttó 1.200.000 Ft áll rendelkezésre az alábbiak szerint:

1. helyezett 500.000 Ft
2. helyezett 400.000 Ft
3. helyezett 300.000 FT

A díjazásban részesült pályamunkák a MATE tulajdonába kerülnek.

1. **TERVEZÉSI FELADAT**

**2.1. Előzmények**

A Magyar Agrár- és Élettudományi Egyetem megalapításával 2021. február 1-jén Európa egyik legnagyobb agrárfókuszú, multidiszciplináris képzési helye jött létre. Az Egyetem fő célkitűzése, hogy a nagy múltú és kiváló adottságokkal rendelkező magyar mezőgazdaság irányításában világszínvonalú képzést hozzon létre. Az Egyetem Magyarország több településén is rendelkezik az oktatást és kutatást szolgáló telephelyekkel. Az Egyetem központja Gödöllőn, a Szent István Campuson található, amelynek komplex fejlesztése elindult.

**2.2. Az ötletpályázat elvárásai**

A hazai és nemzetközi viszonylatban is jelentős agrár- és élettudományi képzési és kutatóközpontként definiált Egyetem imázsát annak közvetlen környezete közvetlen módon meghatározza. Az ötletpályázat olyan megoldásokat vár el, amelyek reprezentatív és jóléti szempontból is nemzetközi színvonalú egyetemi környezet kialakítását segítik elő. Fontos az épített környezet történetiségéhez, a hely jellegéhez és használatához illeszkedő egységes arculat kialakítása, a környezet funkcionális átgondolása, tájba illesztése megfelelő növényzet és egyéb kertépítészeti elemek alkalmazásával.

1. a jelenlegi adottságok ésszerű kihasználása;
2. a tervezési terület tereinek újratagolása, funkcióinak meghatározása;
3. pihenő és gyülekezési igények kiszolgálása;
4. a dísztér jellegéből adódó reprezentatív arculat és megjelenés;
5. komplex zöldfelületi megújítás, különös tekintettel a fenntarthatóságra és dekorativitásra;
6. meglévő értékes növényanyag (idő faállomány) megtartása;
7. a fogyatékkal, elsősorban a mozgásszervi korlátozással élők esélyegyenlőségének biztosítása, az akadálymentesítés kialakítása.

**Egyéb elvárások a pályamunkákkal szemben**

A pályázat során figyelembe kell venni és mérlegelni kell a multifunkcionalitást (a terület összekötő kapocs a campus és a helyi vasútállomás között, több irányú, intenzív átmenő gyalogosforgalommal kell számolni), továbbá javaslat adható a parkolás racionalizására. A megújuló terület a Szent István Campus szerves része, a megújítás után is illeszkednie kell tágabb környezetéhez.

**2.3. A tervezési terület lehatárolása, tervezési alapadatok**

A tervezési terület lehatárolását és egyéb tervezési alapadatait jelen pályázati kiírás mellékletei (1-5 melléklet) tartalmazzák, amelyek a pályázati kiírás linkjéről letölthetők.

1. **AZ ÖTLETPÁLYÁZAT TARTALMI KÖVETELMÉNYEI**

a. a tervezési helyszín jelenlegi állapotának dokumentálása, adottságok elemzése

b. az ötletpályázat elvárásainak megfelelő a teljes területet egységesen kezelő szabad tájépítészeti ötletek tervi megfogalmazása a kiírás által meghatározott mélységben (ötletterv),

c. javaslatok a tervezett funkcionális egységekre (a tervezési terület funkcionális és szerkezeti megújítására, belső úthálózatának átgondolására, közösségi és pihenőterek megtervezésére, anyaghasználatára, elhelyezésére, a használati jelleghez kapcsolódó esetleges újabb funkciókra, valamint az igényes, esztétikus, ökológiai elvektől vezérelt növénytelepítésre oly módon, hogy a javaslatoknak egységes arculattal kell illeszkedniük a települési környezetbe)

d. növénykiültetési koncepció/növénykiültetési részletterv,

e. javaslatok, magyarázó ábrák a pályázatban felvetett ötletek gyakorlati/műszaki megvalósítására.

1. **A PÁLYAMŰVEK BENYÚJTANDÓ MUNKARÉSZEI, FORMAI KÖVETELMÉNYEK**

3 db70x100 méretű tabló (nyomtatható minőségű pdf file, min 200 dpi felbontásban), a tervi megoldások szintjén az értelmezhetőségnek megfelelő léptékben készített alaprajzokkal, metszetekkel, látványrajzokkal, műszaki részlettervekkel következő tartalmakkal:

1. vizsgálatok, értékelés;

2. kertépítészeti koncepció a teljes tervezési területre, a jellemző tervezett metszetekkel;

3. részlettervek, látványtervek, magyarázó ábrák

A pályázati anyagok leadása nyomtatott, 0,5 cm-es habkartonra kasírozott formában történik. Ezen kívül a pályaműveket digitális formában, adathordozón (USB-n) is le kell adni.

1. **BÍRÁLATI SZEMPONTOK**

A bírálók a pályaművek elbírálásánál kiemelten veszik figyelembe

1. megfelelő funkcionalitás és reprezentativitás,
2. egységes tervi megjelenés,
3. újszerű, innovatív és a fenntarthatóságot elősegítő megoldások
4. ökológiai elvek érvényesítése (pl. csapadékvíz-menedzsment, biodiverzitás)
5. akadálymentesítés
6. magas esztétikai színvonal,
7. a tervezett elemek és a terv egészének megvalósíthatósága,
8. a jelenlegi adottságok kihasználása,

Budapest, 2021. június 15.

A kiírók nevében

|  |
| --- |
| Gyuricza Csaba, Rektor, MATEa zsűri elnökeUrbányi Béla, MATE, Szent István Campus Főigazgató |
|  |
| Fekete Albert, intézetigazgató MATE, Tájépítészeti, Településtervezési és Díszkertészeti Intézet |